text: Næsten sikkert at by kommer på listen
  03 juli 2015 kl. 17.43
  Chancen for at Christiansfeld kommer på UNESCOs Verdensarv-liste er stor, fortæller TV SYDs udsendte medarbejder i Bonn. Men delegationen tør ikke tro på det endnu.
  - Christiansfeld har været igennem en lang evaluering. Og det er ikke tidligere sket, at et sted, som har været gennem evalueringen, ikke er kommet med på listen, fortæller Pia Thordsen.
  - En gang skal jo være den første, siger Jørgen Bøytler, præst i Brødremenigheden til TV SYD.
  Han og resten af delegationen må derfor vente endnu et døgn - eller måske to - før afgørelsen kommer.
  TV SYD følger delegationen på turen til Bonn og sender også de næste dage fra Bonn. Senere bliver der også et lidt længere program. Og på søndag sender TV Syd+ et program om Brødremenigheden i Christiansfeld, som spiller en afgørende rolle i byens historie og indretning.
  TV SYD var med på en guidet tur.
  